ກຸ່ມຈີ 8 ກຽມຫາລື ວິກິດການໜີ້ສິນ ຂອງຢູໂຣບ (ສະໄລດ໌ກັບວີດີໂອ)
ກຸ່ມ 8 ປະເທດ ທີ່ຈະເລີນດ້ານອຸສາຫະກຳ ຈະຫາລືກັນ ກ່ຽວກັບຄວາມວຸ້ນວາຍ ທາງດ້ານເສດຖະກິດ ຂອງຢູໂຣບ
ບັນດາຜູ້ນຳຈາກປະເທດອຸສາຫະກຳທີ່ໃຫຍ່ທີ່ສຸດ ຈະພາກັນເພັ່ງເລັງໃສ່ຄວາມວຸ້ນວາຍທາງ ດ້ານເສດຖະກິດໃນຢູໂຣບເວລາພວກທ່ານເລີ່ມຫາລືກັນອີກໃນວັນເສົາມື້ນີ້ໃນກອງປະຊຸມສຸດ ຍອດທາງດ້ານເສດຖະກິດປະຈຳປີຂອງພວກທ່ານ ປະທານາທິບໍດີສະຫະລັດ ທ່ານບາຣັກ ໂອບາມາ ຈະກົດດັນໃຫ້ພວກຜູ້ນຳ ຂອງກຸ່ມ 8 ປະ ເທດທີ່ຈະເລີນທາງດ້ານອຸສາຫະກຳຫຼືຈີ 8 ພິຈາລະນາກ່ຽວກັບແຜນການເຕີບໂຕ ໃນຂະນະ ທີ່ພວກທ່ານສົນທະນາຫາລືກັນເພື່ອຊອກຫາຊ່ອງທາງແກ້ໄຂບັນຫາໜີ້ສິນທີ່ພວມເພີ່ມທະວີ ຂຶ້ນ ທີ່ຂົ່ມຂູ່ຕໍ່ສະຖຽນລະພາບໃນເຂດທີ່ໃຊ້ເງິນຢູໂຣນັ້ນ ບັນຫາທາງດ້ານເສດຖະກິດທີ່ພົວພັນກັບກຸ່ມ 17 ປະເທດທີ່ໃຊ້ເງິນຕາສະກຸນດຽວກັນນັ້ນ ອາດຈະມີຜົນກະທົບຕໍ່ປະເທດອື່ນໆ ຮວມທັງສະຫະລັດນຳດ້ວຍ ເປັນທີ່ຄາດກັນວ່າ ພວກຜູ້ນຳຂອງກຸ່ມຈີ 8 ທີ່ປະກອບດ້ວຍສະຫະລັດ ອັງກິດ ເຢຍຣະມັນ ຝຣັ່ງ ອີຕາລີ ຍີ່ປຸ່ນ ການາດາແລະຣັດເຊຍ ຈະພາເພັ່ງເລັງໃສ່ກຣີສ ທີ່ມີໜີ້ສິນຖ້ວມຫົວ ຊຶ່ງ ອາດຈະຢຸດເຊົາໃນການໃຊ້ເງິນຢູໂຣບເພື່ອຫຼົບຫຼີກບໍ່ຢາກປະຕິບັດຕາມມາດຕະການປະຢັດ ມັດທະຍັດນັ້ນ ໃນກອງປະຊຸມຖະແຫຼງຂ່າວໃນມື້ວານນີ້ ປະທານກຳມາທິການຢູໂຣບທ່ານ Jose Manuel Barroso ກ່າວວ່າ ມັນເປັນເລື່ອງສຳຄັນສຳຫຼັບກຣີສ ແລະປະເທດສະມາຊິກອື່ນໆທີ່ໃຊ້ເງິນ ຢູໂຣ ທີ່ຈະຕ້ອງໃຫ້ການເຄົາລົບຕໍ່ຄວາມໝາຍ ໝັ້ນຕ່າງໆ ພວກຜູ້ນຳທີ່ເຂົ້າຮ່ວມກອງປະຊຸມສຸດຍອດ ຊຶ່ງໄດ້ໄປເຕົ້າໂຮມກັນທີ່ Camp David ບ່ອນ ພັກຜ່ອນຂອງປະທານາທິບໍດີໃກ້ໆກຸງວໍຊິງຕັນ ໄດ້ຫາລືກັນ ກ່ຽວກັບຄວາມໝັ້ນຄົງຂອງ ໂລກ ໃນລະຫວ່າງຮັບປະທານອາຫານຄໍ່າໃນມື້ວັນສຸກວານນີ້ ພວກເຈົ້າໜ້າທີ່ກ່າວວ່າ ພວກທ່ານໄດ້ຕົກລົງກັນທີ່ຈະສືບຕໍ່ກົດດັນໃຫ້ອີຣ່ານ ເປີດເຜີຍໃຫ້ ຊາບຕື່ມກ່ຽວກັບໂຄງການນິວເຄລຍຂອງຕົນແລະຄວາມຈຳເປັນທີ່ຈະເພັ່ງເລັງໃສ່ການປ່ຽນ ແປງທາງການເມືອງໃນຊີເຣຍ ພວກເຈົ້າໜ້າທີ່ເວົ້າວ່າ ບັນດາຜູ້ນຳຂອງກຸ່ມຈີ 8 ຍັງໄດ້ຫາລືກັນກ່ຽວກັບຄວາມວິຕົກກັງວົນ ທີ່ວ່າເກົາຫຼີເໜືອອາດຈະທຳການທົດລອງອາວຸດນິວເຄລຍຄັ້ງໃໝ່ ກອງປະຊຸມສຸດຍອດທີ່ Camp David ແມ່ນເປັນສ່ວນນຶ່ງໃນການເຄື່ອນໄຫວທາງດ້ານການ ທູດເປັນເວລາສີ່ມື້ ຂອງປະທານາທິບໍດີໂອບາມາ ທີ່ຈະເດີນທາງໃນຕອນແລງຂອງວັນເສົາ ມື້ນີ້ ໄປຮວມກອງປະຊຸມສຸດຍອດຂອງອົງການເນໂຕ້ ທີ່ນະຄອນ Chicago ພວກເຈົ້າໜ້າ ທີ່ເນໂຕ້ຈະເພັ່ງເລັງໃສ່ເລື່ອງສົງຄາມໃນອັຟການິສຖານ